Mahojiano baina ya daktari na mgonjwa katika hospitali kuu ya Kenyatta

MAHOJIANO BAINA YA DAKTARI NA MGONJWA KATIKA HOSPITALI KUU YA KENYATTA. 
(Katika hospitali kuu ya Kenyatta ofisini mwa daktari mkuu, pameketi mgonjwa na daktari aliyevalia nadhifu. Mgonjwa huyo yuaonekana kuwa mlegevu sana). 

Daktari: 	Hujambo kwa majina ni Dkt. Mbuka. Nawezaje kuwa wa msaada kwako? 
Mgonjwa: 	Sijambo. Afya yangu imo katika hali tatanishi ndiposa nimekuja hapa hospitalini ili niweze kupata ushauri mwafaka. 
Daktari: 	Hapa umefika mwenzangu. Nakuhakikishia huduma bora bila shaka. 
Mgonjwa: 	(Aliyeonyesha uchangamfu kidogo). Asante daktari. 
Daktari: 	Karibu, hebu nieleze sasa, ni tatizo lipi linalokukumba? 
Mgonjwa: 	Nina maumivu si haba. Si kichwa, si mgongo, si tumbo na uchovu usiokuwa na mizani. 
Daktari : 	Pole bwana utapoa usijali. Niko hapa kwa ajili yako. Dalili hizi unazozungumzia umekuwa nazo kwa muda upi kufikia sasa? 
Mgonjwa: 	Yamepita karibu majuma mawili sasa. 
Daktari: 	Muda huo wote! Na umewahi tafuta matibabu kwingineko kabla ya kuja hapa? 
Mgonjwa: 	Ndio, nimewahi nunua dawa katika duka moja la dawa sokoni. Isitoshe, nimejaribu pia dawa za kienyeji.
Daktari:	Katika dawa za duka ulikonunua, ulifanyiwa kipimo chochote kabla ya kupewa dawa hizo? 
Mgonjwa: 	La hasha! Nilieleza tu nilivyokuwa nahisi kisha nikapewa dawa. 
Daktari: 	Tafadhali! Usiwe na uzoefu wa kutumia dawa pasi na maelezo ya daktari. Ni muhimu kudhibitisha ugonjwa unaougua kabla ya kupata matibabu yoyote yale.
Mgonjwa: 	Lo! Sikuwa na habari. Kuanzia leo nimemakinika.  
Daktari: 	Vyema. Kisha ujiepushe pia na matumizi ya dawa za kienyeji. Sasa hivi tuelekee katika maabara ili niweze kupima damu. Hii itaniwezesha kutambua kiini cha malamiko yako. Mgonjwa: (Anajikokota kutoka kwenye kiti). Bila shaka, baada		 	yako daktari. 
Daktari : 	(Anamsaidia mgonjwa kutembea kwa kumshikilia begani.) Taratibu, naelewa kwamba kuugua kwa muda huo wote umelimaliza nguvu mwilini. 
Mgonjwa :	Ni kweli ila nitajitahidi. 
Daktari: 	(Wanafika katika maabara, daktari anafungua mlango kisha wanaingia.) Naomba uketi hapo kisha unipe mkono wako wa kushoto. 
Mgonjwa : 	(Akimnyooshea daktari mkono wake wa kushoto) Bila shaka. 
Daktari : 	(Anandunga sindano kuchukua damu kisha anaiweka damu hiyo katika mashine.) Matokeo haya yanaonyesha kuwa unaugua ugonjwa wa kipindupindu. 
Mgonjwa: 	Masalaale! Naweza saidika aje daktari.
Daktari: 	Usijali bwana, nitakupea dawa zitakazokusaidia kisha nitakushauri kuhusu mambo kadha wa kadha kuhusu mbinu za kujiepusha na janga hili. 
Mgonjwa : 	Asante daktari. 
Daktari: 	Utakuwa sawa usijali, kuja nami ofisini.